เรื่องร้องเรียน: บนทางเท้าหน้า the market ยาวไปจนถึงหน้าบิ๊กซี รถเข็นหาบเร่ขายของกันเสรีมากเลยครับ
การดำเนินการของเจ้าหน้าที่: ฝ่ายเทศกิจ สำนักงานเขตปทุมวัน ขอเรียนให้ทราบว่า ได้จัดเจ้าหน้าที่เทศกิจลงพื้นที่ตรวจสอบแล้ว ในส่วนของผู้ค้าหาบเร่-แผงลอยมีการตั้งวางจำหน่ายสินค้าในที่สาธารณะ นั้น เจ้าหน้าที่ได้ดำเนินการกวดขันมิให้ผู้ค้าตั้งวางจำหน่ายสินค้าในที่สาธารณะ ตามลำดับขั้นตอน โดยเริ่มจากการติดตั้งป้ายประชาสัมพันธ์ เพื่อแจ้งให้ทราบถึงนโยบายของกรุงเทพมหานคร และได้จัดเจ้าหน้าที่กวดขันตรวจตราพื้นที่ตลอดทั้งกลางวัน-กลางคืน อย่างต่อเนื่อง และดำเนินการเปรียบเทียบปรับผู้ฝ่าฝืนทำการค้าฯ ตามคดีเปรียบเทียบที่ 5646/66 และ 5648/66 เป็นจำนวนเงิน 1,000 บาท ตาม พรบ.รักษาความสะอาดและความเป็นระเบียบเรียบร้อยของบ้านเมือง พ.ศ.2535 ทั้งนี้ฝ่ายเทศกิจฯไม่ได้นิ่งนอนใจกับปัญหาความเดือดร้อนดังกล่าว ซึ่งอยู่ในระหว่างการพิจารณาจัดกำลังดำเนินการอย่างเข้มงวดต่อไป
ความเห็นของผู้แจ้ง: ผ่านตอนเที่ยงครึ่งวันนี้ 29 มิ.ย. พวกเขาก็กลับมาขายเต็มทางเท้าเหมือนเดิมครับ แก้ไขยังไงดีครับ
พื้นที่: แขวงลุมพินี เขตปทุมวัน กรุงเทพมหานคร